জেলে বসেই বিপুল ভোটে জিতলেন নীতীশের দলের এই ‘বাহুবলী’ প্রার্থী

ওয়েব ডেস্ক: বিহার বিধানসভা নির্বাচনে (Bihar Assembly Election) এনডিএ-র (NDA) ঝড়ে খড়কুটোর মতো উড়ে গিয়েছে মহাগঠবন্ধন (Mahagathbandhan)। ২০০-র বেশি আসন পেয়ে বিহারে সরকার গড়তে চলেছে নীতীশ-বিজেপি-চিরাগের জোট। আর এই নির্বাচনে জেলে বসেই ভোটে জিতলেন এক জেডিইউ (JDU) প্রার্থী। কারাগারে বন্দি অবস্থায় বিধায়ক নির্বাচিত হলেন ‘বাহুবলি’ নেতা অনন্ত সিং (Anant Singh)। ক্রিমিনাল কেস থাকা সত্ত্বেও তাঁর ব্যক্তিগত ‘লোকাল নেটওয়ার্ক’ এবং ডেভেলপমেন্ট–ইমেজ ভোটারদের প্রভাবিত করেছে বলে রাজনৈতিক মহল।

খুনের অভিযোগে গাজিয়াবাদ জেলে বন্দি ছিলেন অনন্ত সিং। মোকামা কেন্দ্র থেকে তিনি জনতা দল ইউনাইটেডের প্রার্থীও হয়েছিলেন। তবে প্রার্থী জেলে থাকলেও সেই প্রভাব পড়েনি ভোটবাক্সে। প্রায় ২৮ হাজার ভোটে জয় ছিনিয়ে নিলেন নীতীশ কুমারের (Nitish Kumar) দলের এই প্রার্থী। মোকামায় তাঁর প্রধান প্রতিদ্বন্দ্বী ছিলেন আরজেডি প্রার্থী বীনা দেবী। তিনি জন সুরাজ নেত্রী প্রিয়দর্শী পীয়ূষের সমর্থক দুলার সিং যাদব খুনের মামলার অন্যতম আলোচিত চরিত্র সূরজভান সিং-এর স্ত্রী।

আরও পড়ুন: ভোটে হারের ধাক্কা! হৃদরোগে আক্রান্ত হয়ে মৃত্যু হল প্রার্থীর

আসলে মোকামার মাটিতে অনন্ত সিং নামটাই যেন নির্বাচনী সমীকরণ বদলে দেয়। ২০০৫ সালে প্রথমবার জেডিইউ প্রার্থী হিসেবে জেতার পর ২০১০ সালেও জয় পেয়েছিলেন তিনি। দল ছাড়ার পর নির্দল প্রার্থী হিসেবেও একই কেন্দ্র থেকে লড়ে দাপটের সঙ্গে জয়ী হন। পরপর পাঁচবারের জয় তাঁর জনপ্রিয়তা ও প্রভাবকেই তুলে ধরে।

রাজনৈতিক ক্ষেত্রেই নয়, অপরাধ জগতেও তাঁর পরিচিতি কম নয়। অনন্ত সিং-এর বিরুদ্ধে রয়েছে অন্তত ২৮টি অপরাধমূলক মামলা, যার মধ্যে খুন, চাঁদাবাজি ও অস্ত্র আইন ভঙ্গের অভিযোগও রয়েছে। ২০২২ সালে অস্ত্র মামলায় দোষী সাব্যস্ত হন তিনি।

দেখুন আরও খবর: