শপথ নিলেন নীতীশ, কী বললেন তেজস্বী? দেখুন বড় খবর

ওয়েব ডেস্ক: বিহার বিধানসভা নির্বাচনে (Bihar Assembly Election) বিপুল জয় পেয়ে ক্ষমতায় এনডিএ (NDA)। বৃহস্পতিবারই গান্ধী ময়দানে রাজ্যের মুখ্যমন্ত্রী হিসেবে শপথ নিয়েছেন নীতীশ কুমার (Nitish Kumar)। এ নিয়ে ১০ বার বিহারের মসনদে জেডিইউ প্রধান। আর এই ঐতিহাসিক দিনে তাঁকে অভিনন্দন জানালেন আরজেডি প্রধান তেজস্বী যাদব (Tejashwi Yadav)। বিহার নির্বাচনে ভরাডুবির পর নীরবতা ভেঙে এবার প্রতিক্রিয়া দিলেন লালুপুত্র। নীতীশকে ঠিক কী বলেছেন তিনি? চলুন সেটা এবার জেনে নেওয়া যাক।

নীতীশের শপথগ্রহণের দিন তেজস্বী সোশ্যাল মিডিয়ায় তাঁকে অভিনন্দন জানান। এক্স হ্যান্ডেলে একটি পোস্ট করে আরজেডি প্রধান লেখেন, ‘বিহারের মুখ্যমন্ত্রী হিসাবে শপথ নেওয়ার জন্য নীতীশ কুমারজিকে আন্তরিক অভিনন্দন। নতুন সরকার মানুষের আশা-আকাঙ্ক্ষা পূরণে সফল হোক, এই কামনা করি।” রাজনৈতিক বিশ্লেষকরা তেজস্বীর এই শুভেচ্ছা-বার্তাকে বিরোধী শিবিরের ‘সংযত রাজনীতি’ বলে ব্যাখ্যা করছেন।

আরও পড়ুন: নীতীশ নন, ভারতে সবচেয়ে বেশিদিন মুখ্যমন্ত্রী ছিলেন কে? দেখুন তালিকা

आदरणीय श्री नीतीश कुमार जी को बिहार के मुख्यमंत्री पद की शपथ लेने पर हार्दिक बधाई। मंत्रिपरिषद् के सदस्य के रूप में शपथ लेने वाले बिहार सरकार के सभी मंत्रियों को हार्दिक शुभकामनाएँ।

आशा है नई सरकार जिम्मेदारीपूर्ण लोगों की आशाओं और अपेक्षाओं पर खरा उतर अपने वादों एवं घोषणाओं को…

— Tejashwi Yadav (@yadavtejashwi) November 20, 2025

তবে এদিন শুধু নীতীশ নয়, তাঁর সরকারের দুই উপমুখ্যমন্ত্রী হিসেবে শপথ নেন সম্রাট চৌধুরী ও বিজয় সিনহা। দু’জনই আগের সরকারেও নীতীশের ডেপুটি ছিলেন। এর মধ্যে সম্রাট চৌধুরীকে বিজেপির (BJP) নতুন সংসদীয় দলনেতা এবং বিজয় সিনহাকে উপদলনেতা নির্বাচিত করা হয়েছে।

মোট ১৯ জন মন্ত্রী শপথ নিলেও মন্ত্রিসভার গঠনে স্পষ্ট হয়েছে বিজেপির ‘বিগ ব্রাদার’ ভূমিকা। ১৯ জনের মধ্যে ১০ জনই বিজেপির জয়ী বিধায়ক। চিরাগ পাসওয়ানের এলজেপিআর, জিতন রাম মাঝির হাম, এবং উপেন্দ্র কুশওয়াহার আরএলএম—প্রতিটি দল পেয়েছে একটি করে মন্ত্রিত্ব। নীতীশের জেডিই) পেয়েছে ৬টি মন্ত্রক।

দেখুন আরও খবর:

The post শপথ নিলেন নীতীশ, কী বললেন তেজস্বী? দেখুন বড় খবর first appeared on KolkataTV.